﻿— 140 — 



lier (comme elle vous dit) ses rebelles, qui se sont retirés par dellà, car 

 aussi ce n'est la façon d'y procéder selon les traictés , mais bien estimer 

 que c'est à quelque aultre cbose que va son intention , encores que la 

 royne d'Escosse soit sa prochaine parente, et qu'elle congnoist bien 

 qu'il ne peult estre , ny de mon honneur, ny de mon debvoir de le com- 

 porter, ny souffrir, et que, si j'ay le coeur comme je le doibs avoir, je ne 

 puvs dégénérer de la vertu et magnanimité de mes prédécesseurs , qui 

 ont tousjours eu ceste ferme resolution, d employer non seulement leurs 

 forces et moyens , mais leurs propres personnes pour assister et soulager 

 les princes , parens et amvs opprimés ; par quov ne trouvera estrange 

 la dicte royne, ma bonne soeur, si pour l'ancienne et estroicte amitye . 

 alliance et confédération , qui a esté de tous temps observée , et de règne 

 en règne continuée et corroborée entre mes dicts prédécesseurs Roy s et 

 ceulx d'Escosse, aussi pour m'estre la royne du dict pays proche parente 

 et belle soeur, j'embrasse et veulx embrasser le faict de sa cause, comme 

 la mienne propre, en quov de tant que l'entreprinse est juste et saincte 

 pour une chrestienne princesse , royne légitime et heriditaire , laquelle 

 ne m'est loisible , sans honte et sans faire tort à ma réputation d'aucu- 

 nement habandonner, j'espère que je seray assisté de Dieu, et que le roy 

 d'Espagne , ny les aultres princes chrestiens n habandonneront aussi la 

 dicte dame en ceste sienne nécessité ; mais pour n'en venir là , et devant que 

 les choses passent plus oultre , vous prierez , Monsieur de la Mothe , très- 

 affectueusement de ma part , la dicte rovne d'Angleterre , ma bonne soeur, 

 qu'elle ne veulle faire entrer ses dictes forces au dict pavs d'Escosse, ou, 

 si elles y sont desià entrées, de les retirer, sans y en envoyer davantage, 

 et quelle veulle prendre aucun bon et présent expédient, sur la liberté 

 et restitution de la dicte royne d'Escosse, affin qu'elle puisse aller régir 

 et gouverner son dict royaulme, ainsi qu'elle doibt et luv appartient, 

 estant née royne du dict pays, et ce pendant en laisser faire à ceulx qui, 

 de par elle et soubs son auctorité , seront commis et députés au dict gou- 

 vernement, attendu qu'on asseure qu'il n'y est donné aucun empesche- 

 ment que par ceulx qui sont soustenus par la dicte rovne d'Angleterre , 

 ma bonne soeur, à laquelle direz davantage ces deux choses : l'une , que 

 je n'av rien en plus grand désir, que de continuer en tous bons et vrais 

 offices darnityé qu'il me sera possible avecq elle, sans v contrevenir pour 

 chose que ce sovt, si f obligation et la nécessité du debvoir ne m'y con- 

 traignent ; l' aultre , que je luy veulx de bon coeur respondre , que îa royne 

 d'Escosse non seulement entretiendra et gardera de bonne fov tous les 

 precedens traictés d'entre elles et leurs rovaulmes, mais encore ceulx 

 qui , pour sa liberté et restitution , pourront estre de nouveau faicts et 

 accordés entre elles , et qu'elle vivra avec la dicte rovne d'Angleterre . 

 en vraie et entière observance de droits et sincère amytié, sans y contre- 

 venir aucunement, et que de ce je luv en ferav telle promesse et seureté , 



